
I. Vispārīgā informācija

	1. Pasūtītāja nosaukums:
	SIA „TALSU ŪDENS”

	2. Adrese:
	Raiņa iela 17, Talsi 

	3. Reģistrācijas numurs:
	49003000076

	4. Tālruņa numurs:
	29003300

	5. E-pasta adrese:
	info@talsuudens.lv 

	6. Mājas lapa: 
	www.talsuudens.lv

	7. Pasūtītāja kontaktpersona 
	Iepirkumu komisijas priekšsēdētāja Dace Priede, tālr. 22094897.

	8. Iepirkuma procedūra
	Atklāts konkurss

	9. Iepirkuma veids
	Atklāts konkurss tiek rīkots, pamatojoties uz Sabiedrisko pakalpojumu sniedzēju iepirkumu likumu (turpmāk – SPSIL), Ministru kabineta 2017. gada 28. marta noteikumiem Nr. 187 “Sabiedrisko pakalpojumu sniedzēju iepirkuma procedūru un metu konkursu norises kārtība” un citiem iepirkuma priekšmetu regulējošajiem normatīvajiem aktiem.
Paziņojums par līgumu publicējams Elektronisko iepirkumu sistēmas e-konkursu apakšsistēmā un Eiropas Savienības Oficiālajā Vēstnesī normatīvajos aktos noteiktajā kārtībā.

	10. Identifikācijas Nr.
	Identifikācijas Nr. TŪ 2026/ 12.


[bookmark: _Toc332007745]
II. Iepirkuma priekšmeta apraksts, apjoms un daļas

	11. Iepirkuma priekšmets 
	· elektroenerģijas piegāde SIA “TALSU ŪDENS” objektiem brīvajā elektroenerģijas tirgū par fiksētu elektroenerģijas piegādes cenu EUR/MWh bez PVN; un
· SIA “TALSU ŪDENS” elektroenerģijas ražošanas iekārtās saražotās un elektroapgādes tīklā nodotās elektroenerģijas atpirkšana par fiksētu atpirkšanas cenu EUR/MWh bez PVN līguma darbības laikā.

	12. CPV kods 
	CPV kods: 09310000-5 (elektrība).

	13. Daļas
	Konkurss nav sadalīts daļās.

	14. Iepirkuma priekšmeta apraksts un apjoms
	Iepirkuma priekšmeta apjoms un apraksts noteikts iepirkuma Nolikumam pievienotajā tehniskajā specifikācijā (2.pielikums). 







III. Iepirkuma līguma izpildes laiks, vieta un svarīgākie nosacījumi

	15. Līgums
	Elektroenerģijas piegādes līguma (turpmāk – Iepirkuma līgums) projekts pievienots Nolikumam (4.pielikums). Iepirkuma līguma izpildes laiku, vietu un svarīgākos nosacījumus paredz tehniskā specifikācija (2.pielikums).

	16. Iepirkuma līguma termiņš
	Elektroenerģijas piegādes plānotais periods ir no 2026.gada 1.oktobra līdz 2029.gada 30.septembrim.

	17. Iepirkuma līguma darbības sākuma datums
	2026. gada 1. oktobris.
Līguma darbības laikā Pasūtītājam ir tiesības pievienot jaunus objektus par Līgumā noteikto samaksu. 
Pasūtītājam ir tiesības Līguma izpildes laikā samazināt vai palielināt elektroenerģijas patēriņu objektos atkarībā no pieslēgto objektu darbības specifikas.
Izpildītājs veic elektroenerģijas atpirkšanu objektos, kuros izbūvētas saules paneļu sistēmas.
Iepirkuma līgums stājas spēkā pēc abu Pušu parakstīšanas un kapitāldaļu turētāja piekrišanas saņemšanas. 



IV. Piedāvājumu iesniegšanas un atvēršanas vieta, datums un laiks

18. Iepirkuma nolikums (turpmāk – Nolikums) un ar to saistītie dokumenti pretendentiem (turpmāk – Pretendenti) pieejami un piedāvājumi iesniedzami uzreiz pēc paziņojuma par līgumu publicēšanas Iepirkumu uzraudzības biroja mājaslapā, pie attiecīgā iepirkuma e‑konkursu apakšsistēmā tīmekļvietnē https://www.eis.gov.lv/EKEIS/Supplier. 
19. Lai Pretendents varētu saņemt Nolikumu, tam jābūt reģistrētam elektronisko iepirkumu sistēmā (turpmāk – EIS) kā piegādātājam.
20. Saskaņā ar SPSIL 44. panta pirmo daļu piedāvājumi konkursā ir iesniedzami tikai ELEKTRONISKI, Valsts reģionālās attīstības aģentūras mājaslapas Elektronisko iepirkumu sistēmas e-konkursu apakšsistēmā[footnoteRef:2]. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un noraidīti.  [2:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883
] 

21. Informācijas apmaiņa starp SIA “TĀLSU ŪDENS” (turpmāk – Pasūtītāju) un Pretendentiem notiek rakstveidā izmantojot Elektronisko iepirkumu sistēmu (turpmāk – EIS) e-konkursu apakšsistēmu.
22. Iepirkuma nolikums, nolikuma grozījumi un cita informācija par Iepirkuma norisi līdz piedāvājumu atvēršanai tiek publicēta EIS www.eis.gov.lv e‑konkursu apakšsistēmā. 
23. Ja Pretendents laikus pieprasa papildu informāciju par nolikumu vai iepirkuma dokumentos iekļautajām prasībām, Komisija sniedz atbildi saprātīgā termiņā, ievērojot vienlīdzīgu attieksmi pret visiem Pretendentiem, un publicē to EIS e-konkursu apakšsistēmā. 
24. Nolikumam ar pielikumiem ir nodrošināta tieša un brīva elektroniskā pieeja Pasūtītāja profilā EIS  https://www.eis.gov.lv/EKEIS/Supplier.
25. Lejupielādējot Iepirkuma procedūras dokumentus, Pretendents uzņemas atbildību sekot līdzi Komisijas sniegtajai papildu informācijai, kas tiek publicēta EIS e-konkursu apakšsistēmā.
26. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
26.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e‑konkursu apakšsistēmā šā iepirkuma sadaļā ievietotās formas;
26.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem).
27. Sagatavojot piedāvājumu, Pretendents ievēro, ka:
27.1. Pretendents drīkst iesniegt tikai vienu piedāvājuma variantu. Ja Pretendents iesniegs vairākus piedāvājuma variantus, tie visi tiks atzīti par nederīgiem.
27.2. Pretendentam jāiesniedz dokumenti, kas aizpildīti atbilstoši nolikumam pievienoto veidlapu formai.
27.3. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, Pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā.
27.4. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu. 
27.5. Piedāvājumā norāda, vai attiecībā uz piedāvājuma priekšmetu nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, Pretendents norāda, kura informācija ir komercnoslēpums un kāds ir šāda statusa tiesiskais pamats. Pretendents nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
27.6. Pretendents, pirms piedāvājumu iesniegšanas termiņa beigām, var grozīt vai atsaukt iesniegto piedāvājumu.
28. Tiek uzskatīts, ka Pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā Iepirkuma līguma projekta (4. pielikums) nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.
29. Iesniedzot piedāvājumu, Pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.
30. Piegādātāju apvienība, attiecībā uz kuru pieņemts lēmums slēgt līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
31. Piedāvājumi ir iesniedzami tikai elektroniski, Valsts reģionālās attīstības aģentūras mājaslapas EIS e-konkursu apakšsistēmā, kas nodrošina piedāvājumu iesniegšanas drošību, konfidencialitāti un izsekojamību. Ārpus EIS e‑konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un noraidīti.
32. Piedāvājumu iesniegšanas un atvēršanas termiņu skatīt EIS e-konkursu apakšsistēmā Pasūtītāja pircēja profilā un Iepirkumu uzraudzības biroja mājaslapā – paziņojumā par līgumu. Piedāvājumu atvēršana notiek EIS e-konkursu apakšsistēmā pēc piedāvājumu iesniegšanas termiņa beigām. 
33. Piedāvājumu vērtēšanu un lēmumu pieņemšanu Komisija veic slēgtā sēdē. 
34. Piedāvājumu atvēršanas sanāksme ir atklāta. Piedāvājumu atvēršanas sanāksmē tiešsaistes režīmā EIS e-konkursu apakšsistēmā var piedalīties visas ieinteresētās personas. 
35. Pasūtītājs publicē Pretendentu iesniegto finanšu piedāvājumu apkopojumu EIS e-konkursu apakšsistēmā pēc piedāvājumu atvēršanas līdz attiecīgās darba dienas beigām.

V. Ieinteresēto piegādātāju sanāksme

36. Ieinteresēto piegādātāju sanāksme nav paredzēta. 

VI. Prasības piedāvājuma nodrošinājumam un saistību izpildes nodrošinājumam

37. Prasības piedāvājuma nodrošinājumam: nav paredzēts.
38. Prasības saistību izpildes nodrošinājumam: nav paredzēts.
39. Pretendents apliecina, ka piedāvājuma derīguma termiņš: 90 dienas pēc piedāvājumu iesniegšanas termiņa beigām.

VII. Prasības Pretendentiem un iesniedzamā
 informācija, kas nepieciešama, lai novērtētu Pretendentu

40. Pretendentu izslēgšanas nosacījumus reglamentē SPSIL 48. panta otrā daļa, kā arī Starptautisko un Latvijas Republikas nacionālo sankciju likuma 11.1 panta pirmā daļa, kas vienlīdz saistoša visiem Pretendentiem. Ar normatīvajiem aktiem var iepazīties: https://likumi.lv/ta/id/288730 un https://likumi.lv/doc.php?id=280278.
41. Pretendentu izslēgšanas gadījumi tiks pārbaudīti SPSIL 48. pantā un Starptautisko un Latvijas Republikas nacionālo sankciju likuma 11.1 pantā noteiktajā kārtībā.
42. Piedāvājuma saturs elektroniskā vidē: 
42.1. pieteikums dalībai atklātā konkursā atbilstoši Nolikuma 1.pielikumam;
42.2. Ja Pretendents izvēlas izmantot Eiropas vienoto iepirkuma procedūras dokumentu (ESPD), tas iesniedz ESPD atbilstoši Nolikuma VIII nodaļā noteiktajai kārtībai. Ja ESPD netiek iesniegts, Pretendents iesniedz dokumentus, kas apliecina atbilstību kvalifikācijas prasībām;
42.3. [bookmark: _Hlk107216085][bookmark: _Hlk107216123]Parakstīts tehniskais piedāvājums, kas sagatavots atbilstoši Tehniskajai specifikācijai (2. pielikums). Pretendents sagatavo, paraksta un pievieno tehnisko piedāvājumu Elektronisko iepirkumu sistēmas e-konkursu apakšsistēmā kā piedāvājuma sastāvdaļu;
42.4. Parakstīts finanšu piedāvājums saskaņā ar Nolikuma 3. pielikumu. Finanšu piedāvājumā Pretendents norāda:
42.4.1. fiksētu elektroenerģijas piegādes cenu EUR/MWh bez PVN; 
42.4.2. fiksētu Pasūtītāja elektroenerģijas ražošanas iekārtās saražotās un elektroapgādes tīklā nodotās elektroenerģijas atpirkšanas cenu EUR/MWh bez PVN. 
Pretendenta piedāvātajās cenās jāiekļauj visas izmaksas, kas nepieciešamas pilnīgai iepirkuma līguma izpildei, kā arī visi komercdarbības riski, kas saistīti ar fiksētas cenas piemērošanu visā līguma darbības laikā.
42.5. Finanšu piedāvājuma cenas norāda euro par megavatstundu (EUR/MWh) bez pievienotās vērtības nodokļa (PVN). Finanšu piedāvājumā jāiekļauj visas izmaksas, kas nepieciešamas elektroenerģijas tirdzniecības, balansēšanas, administrēšanas un citu ar iepirkuma līguma izpildi saistīto pakalpojumu nodrošināšanai.
Finanšu piedāvājumā nav jāiekļauj sadales sistēmas operatora un pārvades sistēmas operatora regulētie pakalpojumi, akcīzes nodoklis un pievienotās vērtības nodoklis, kuri tiek piemēroti saskaņā ar spēkā esošajiem normatīvajiem aktiem.
42.6. Pretendents apliecina, ka finanšu piedāvājumā norādītā elektroenerģijas piegādes cena un Pasūtītāja saražotās elektroenerģijas atpirkšanas cena ir fiksētas un piemērojamas visā iepirkuma līguma darbības laikā, izņemot iepirkuma līgumā un Sabiedrisko pakalpojumu sniedzēju iepirkumu likumā paredzētos gadījumus.
43. Pretendents nav tiesīgs iesniegt piedāvājumu variantus.
44. Pretendents finanšu piedāvājumā norāda fiksētu elektroenerģijas piegādes cenu EUR/MWh bez pievienotās vērtības nodokļa (PVN), kas tiks piemērota visā iepirkuma līguma darbības laikā.
45. Pretendents finanšu piedāvājumā norāda fiksētu Pasūtītāja elektroenerģijas ražošanas iekārtās saražotās un elektroapgādes tīklā nodotās elektroenerģijas atpirkšanas cenu EUR/MWh bez PVN.
46. Elektroenerģijas piegādes cena un elektroenerģijas atpirkšanas cena norādāma euro par megavatstundu (EUR/MWh) ar precizitāti līdz trim zīmēm aiz komata.
47. Finanšu piedāvājumā norādītās cenas ir nemainīgas visā iepirkuma līguma darbības laikā, izņemot šajā Nolikumā, Iepirkuma līgumā un SPSIL 66.pantā paredzētajos gadījumos.
48. Finanšu piedāvājumā Pretendents norāda visas izmaksas, kas nepieciešamas iepirkuma līguma pilnīgai izpildei, izņemot normatīvajos aktos noteiktos regulētos maksājumus un nodokļus, kuru piemērošanu nosaka spēkā esošie normatīvie akti. Finanšu piedāvājumā nav jāiekļauj sadales pakalpojumi, pārvades pakalpojumi, sistēmas operatoru regulētās maksas, akcīzes nodoklis un PVN;
49. Pretendentu kvalifikācijas (atlases) prasības un iesniedzamie dokumenti kvalifikācijas novērtēšanai:

	Nr.
	Prasības attiecībā uz Pretendenta iespējām veikt profesionālo darbību, Pretendenta saimnieciskajam un finansiālajam stāvoklim un tehniskajām un profesionālajām spējām noteiktās prasības
	Iesniedzamā informācija un dokumenti, kas nepieciešami, lai Pretendentu novērtētu saskaņā ar minētajām prasībām


	1. 
2. 
3. 
4. 
5. 
6. 
7. 
8. 
9. 
10. 
11. 
12. 
13. 
14. 
15. 
16. 
17. 
18. 
19. 
20. 
21. 
22. 
23. 
24. 
25. 
26. 
27. 
28. 
29. 
30. 
31. 
32. 
33. 
34. 
35. 
36. 
37. 
38. 
39. 
49.1.
	Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja Pretendents plāno piesaistīt apakšuzņēmējus). 
	
	Informāciju par Latvijā reģistrēta vai pastāvīgi dzīvojoša Pretendenta reģistrācijas faktu, Pasūtītājs iegūs publiskās datubāzēs. 
Ārvalstī reģistrētam vai pastāvīgi dzīvojošam Pretendentam jāiesniedz ziņas par to, vai Pretendents ir reģistrēts atbilstoši reģistrācijas vai patstāvīgās dzīvesvietas valsts normatīvo aktu prasībām (ja Pretendents ir juridiskā persona) un pierādījumus, kas apliecina Pretendenta likumiskā pārstāvja (vadītāja, direktora u.tml.) pārstāvības tiesības. Ja pieteikumu paraksta pilnvarotā persona, pieteikumam  pievieno elektroniski parakstītu pilnvaru vai tās apliecinātu kopiju.


	49.2.
	Pretendents ir reģistrēts elektroenerģijas tirgotāju reģistrā saskaņā ar Elektroenerģijas tirgus likumu un ir tiesīgs veikt elektroenerģijas tirdzniecību Latvijas Republikā vai apņemas līdz iepirkuma līguma noslēgšanai Pasūtītāja noteiktajā termiņā reģistrēties elektroenerģijas tirgotāju reģistrā.
	Informāciju par Pretendenta reģistrāciju elektroenerģijas tirgotāju reģistrā Pasūtītājs pārbaudīs Sabiedrisko pakalpojumu regulēšanas komisijas (SPRK) publiski pieejamajā elektroenerģijas tirgotāju reģistrā. Ja attiecīgā informācija publiski nav pieejama vai ir nepilnīga, Pasūtītājs ir tiesīgs pieprasīt Pretendentam iesniegt reģistrāciju apliecinošu dokumentu.
Pretendents norāda savu reģistrācijas numuru elektroenerģijas tirgotāju reģistrā. Pretendents, kurš uz piedāvājuma iesniegšanas brīdi nav reģistrēts elektroenerģijas tirgotāju reģistrā, iesniedz rakstisku apliecinājumu (oriģinālu), ka tas līdz iepirkuma līguma noslēgšanai, pasūtītāja noteiktā saprātīgā termiņā, reģistrēsies elektroenerģijas tirgotāju reģistrā.

	49.3. 
	Pretendents ir noslēdzis sistēmas lietošanas līgumu ar sistēmas operatoru, par tirdzniecības darījumu veikšanai nepieciešamās informācijas apmaiņu, vai rakstveidā apņemas noslēgt šādu līgumu, gadījumā, ja iegūs tiesības noslēgt līgumu.
	Apliecinājums, ka pretendentam ir spēkā esošs sistēmas lietošanas līgums par tirdzniecības darījumu veikšanai nepieciešamās informācijas apmaiņu, ar sistēmas operatoru un informācija par līgumu, vai iesniedz apliecinājumu, ka uzvaras gadījumā pretendents apņemas noslēgt šādu līgumu.

	49.4. 
	Pretendents ir noslēdzis balansēšanas līgumu ar pārvades sistēmas operatoru, vai rakstveidā apņemas noslēgt šādu līgumu, gadījumā, ja iegūs tiesības noslēgt līgumu.
	Apliecinājums, ka Pretendentam ir noslēgts balansēšanas līgums ar pārvades sistēmas operatoru un informācija par līgumu, vai iesniedz apliecinājumu, ka uzvaras gadījumā Pretendents apņemas noslēgt šādu līgumu.



50. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks piegādi, kuras izpildei attiecīgās spējas ir nepieciešamas.
51. Ja piedāvājumu iesniedz piegādātāju apvienība, piedāvājumam pievieno sadarbības līguma, vienošanās vai līdzvērtīga dokumenta apliecinātu kopiju. Dokumentā ir jābūt fiksētam, kādas juridiskās personas ir apvienojušās piegādātāju apvienībā, kura persona ir tiesīga iesniegt piedāvājumu un pārstāvēt apvienību, katra piegādātāju apvienības dalībnieka veicamo darbu apjoms, atbildība un citi nosacījumi.
52. Ja piedāvājumu iesniedz piegādātāju apvienība, prasības attiecībā uz tehniskajām un profesionālajam spējām var apliecināt viens no piegādātāju apvienības dalībniekiem vai dalībnieki kopā.
53. [bookmark: OLE_LINK1][bookmark: OLE_LINK2]Pasūtītājs var prasīt, lai piegādātāju  apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

VIII. Eiropas vienotais iepirkuma procedūras dokuments

54. Pretendents var izvēlēties iesniegt Eiropas vienoto iepirkuma procedūras dokumentu (ESPD) kā sākotnējo apliecinājumu tam, ka uz Pretendentu neattiecas Sabiedrisko pakalpojumu sniedzēju iepirkumu likumā noteiktie izslēgšanas nosacījumi un Pretendents atbilst šajā nolikumā noteiktajām kvalifikācijas prasībām. Pasūtītājs dokumentus, kas apliecina ESPD norādītās informācijas atbilstību, pieprasa tikai Pretendentam, kuram paredzēts piešķirt līguma slēgšanas tiesības, izņemot gadījumus, kad attiecīgā informācija ir pieejama publiskajās datubāzēs vai Pasūtītājam jau ir pieejama.
55. Eiropas vienotā iepirkuma procedūras dokumenta veidlapu, kas ir vienāda visās ES dalībvalstīs, nosaka Eiropas Komisijas 2016.gada 5.janvāra īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums) pieejama tīmekļvietnē http://espd.eis.gov.lv/.
56. Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura piegādes  vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. 
57. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
58. Pasūtītājam jebkurā iepirkuma procedūras stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

IX. Apakšuzņēmēji

59. Pretendents savā piedāvājumā norāda visus paredzamos apakšuzņēmējus, kuru piegādes apjomu vērtība pārsniedz 10% un katram šādam apakšuzņēmējam izpildei nododamo līguma daļu. Par apakšuzņēmējiem uzskata arī apakšuzņēmēju apakšuzņēmējus. Ir jāiesniedz Apakšuzņēmēja apliecinājums vai vienošanās par sadarbību līguma konkrētās daļas izpildē.
60. Iepirkuma procedūrā izraudzītais Pretendents (iepirkuma līguma puse) nav tiesīgs bez saskaņošanas ar pasūtītāju veikt piedāvājumā norādītā apakšuzņēmēja nomaiņu un iesaistīt papildu apakšuzņēmējus iepirkuma līguma izpildē.
61. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
61.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
61.2. tiek nomainīts apakšuzņēmējs, uz kura iespējām iepirkuma procedūrā izraudzītais Pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais Pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst SPSIL 48. panta pirmajā daļā minētajiem Pretendentu izslēgšanas gadījumiem;
61.3. piedāvātais apakšuzņēmējs, kura piegāžu vērtība ir vismaz 10 procenti no kopējās iepirkuma līguma vērtības, atbilst SPSIL 48. panta pirmajā daļā minētajiem Pretendentu izslēgšanas gadījumiem;
61.4. apakšuzņēmēja maiņas rezultātā tiktu izdarīti tādi grozījumi Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
62. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
63. Pasūtītājs pieņem lēmumu atļaut vai atteikt iepirkuma procedūrā izraudzītā Pretendenta apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

X. Piedāvājumu izvērtēšanas kritēriji un lēmuma pieņemšanas kārtība

64. Komisija izvērtē visus nolikuma prasībām atbilstošos piedāvājumus un aprēķina katra Pretendenta vērtējamo cenu (V) saskaņā ar šā nolikuma 65. punktā noteikto vērtēšanas formulu. Par iepirkuma uzvarētāju atzīst Pretendentu, kura piedāvājums atbilst visām nolikuma prasībām un kura piedāvājuma vērtējamā cena (V) ir viszemākā.
65. Vērtējamā cena tiek aprēķināta pēc šādas formulas:

V = (A × C₁) − (B × C₂)
kur:
V – vērtējamā cena (EUR bez PVN), kas izmantojama piedāvājumu salīdzināšanai;
A – prognozētais elektroenerģijas patēriņš 12 mēnešos (2419,011 MWh);
B – prognozētais Pasūtītāja elektroenerģijas ražošanas iekārtās saražotās un elektroapgādes tīklā nodotās elektroenerģijas apjoms 12 mēnešos (90,365 MWh);
C₁ – Pretendenta piedāvātā fiksētā elektroenerģijas piegādes cena (EUR/MWh bez PVN);
C₂ – Pretendenta piedāvātā fiksētā elektroenerģijas atpirkšanas cena (EUR/MWh bez PVN).
65.1. Vērtējamo cenu (V) aprēķina Komisija, izmantojot Pretendenta finanšu piedāvājumā norādītās cenas. Pretendentam nav pienākuma finanšu piedāvājumā aprēķināt vērtējamo cenu (V).
65.2. Prognozētie elektroenerģijas patēriņa un Pasūtītāja saražotās elektroenerģijas apjomi tiek izmantoti tikai piedāvājumu salīdzināšanai un nav uzskatāmi par garantētu līguma izpildes apjomu.
66. Ja Pretendents pēc piedāvājuma iesniegšanas to atsauc vai groza, Komisija pārtrauc attiecīgā Pretendenta piedāvājuma vērtēšanu un izslēdz to no iepirkuma procedūras.
67. Komisija ir tiesīga piešķirt līguma slēgšanas tiesības nākamajam Pretendentam, kura piedāvājuma vērtējamā cena (V) ir nākamā viszemākā un kura piedāvājums atbilst nolikuma prasībām, ja sākotnējais uzvarētājs:
67.1. atsakās slēgt līgumu;
67.2. nenoslēdz iepirkuma līgumu Pasūtītāja uzaicinājumā noteiktajā termiņā;
67.3. rakstiski atsauc piedāvājumu.
68. Pirms lēmuma pieņemšanas par iepirkuma līguma slēgšanas tiesību piešķiršanu nākamajam Pretendentam, kura piedāvājuma vērtējamā cena (V) ir nākamā viszemākā, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar pasūtītāju. Ja nepieciešams, Komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Komisija pieņem lēmumu pārtraukt iepirkuma procedūru, neizvēloties nevienu piedāvājumu.
69. Ja nav iesniegts neviens piedāvājums vai neviens no iesniegtajiem piedāvājumiem neatbilst nolikuma prasībām vai pārsniedz paredzamo piedāvājuma cenu, Komisija var pieņemt lēmumu par iepirkuma pārtraukšanu, neizvēloties nevienu piedāvājumu.
70. Par pieņemto lēmumu Pasūtītājs piecu darbdienu laikā informē visus pretendentus SPSIL noteiktajā kārtībā, nosūtot paziņojumu elektroniski, tai skaitā izmantojot EIS e-konkursu apakšsistēmu un/vai uz pretendenta norādīto elektroniskā pasta adresi, ievērojot SPSIL prasības par vienlaicīgu informācijas nosūtīšanu visiem pretendentiem.
71. Ja pirms tam, kad Pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, izšķirošais piedāvājuma izvēles kritērijs, atbilstoši kuram Pasūtītājs izvēlēsies piedāvājumu, būs tas, kurš atbilstoši pārvades operatora izsniegtajam izcelsmes apliecinājumam pierāda lielāku elektroenerģijas apjomu, kas iegūts no atjaunojamiem energoresursiem un/vai augstas efektivitātes koģenerācijas. Pretendents iesniedz pārvades sistēmas operatora izsniegtu izcelsmes apliecinājumu vai citu līdzvērtīgu dokumentu, kas apliecina elektroenerģijas izcelsmi.
72. Komisija: 
72.1. veiks Pretendentu atlasi – pārbaudīs iesniegto dokumentu atbilstību nolikuma prasībām, izskatīs publiski pieejamajās datubāzēs pieejamo informāciju par Pretendenta kvalifikāciju u.c. informāciju. Komisija ir tiesīga Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības;
72.2. pārbaudīs tehniskā piedāvājuma atbilstību tehniskās specifikācijas prasībām un nepieciešamības gadījumā pieprasīs Pretendentam izskaidrot tehniskajā vai finanšu piedāvājumā ietverto informāciju, kā arī pārbaudīs aritmētiskās kļūdas finanšu piedāvājumā;
72.3. noteiks Nolikuma prasībām atbilstošu piedāvājumu un veiks pārbaudi par SPSIL 48. panta otrajā daļā un Starptautisko un Latvijas Republikas nacionālo sankciju likuma 11.1 panta pirmajā daļā noteikto izslēdzošo nosacījumu neesamību attiecībā uz Pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;
72.4. Komisija ir tiesīga pieprasīt Pretendentam precizēt piedāvājumā ietverto informāciju, ja tas nemaina piedāvājuma būtību;
72.5. pieņems lēmumu par līguma slēgšanas tiesību piešķiršanu.

XI. Citi noteikumi

73. Komisija darbojas saskaņā ar SPSIL un Nolikuma prasībām.
74. Komisija nodrošina iepirkuma procedūras dokumentu izstrādāšanu, protokolē iepirkuma procesa gaitu un ir atbildīga par iepirkuma procesu.
75. Komisijas priekšsēdētājs organizē un vada komisijas darbu, nosaka komisijas sēžu vietu, laiku un kārtību, sasauc un vada komisijas sēdes, kā arī nodrošina apliecinājumu parakstīšanu.
76. Informācijas apmaiņa notiek EIS, izņemot SPSIL paredzētos gadījumus.
77. Paziņojot par iepirkuma līguma slēgšanu un informējot kandidātus un Pretendentus, Pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi kandidāti un Pretendenti.
78. Ja Pretendents vai kandidāts ir laikus pieprasījis papildu informāciju par iepirkuma procedūras dokumentos iekļautajām prasībām, Komisija to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām.
79. Papildu informāciju Komisija nosūta Pretendentam vai kandidātam, kas uzdevis jautājumu, un vienlaikus ievieto šo informāciju pasūtītāja profilā, kur ir pieejami iepirkuma procedūras dokumenti, norādot arī uzdoto jautājumu.
80. Pretendentiem pastāvīgi jāseko informācijai EIS e-konkursu apakšsistēmā. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
81. Līguma grozījumi ir pieļaujami tikai SPSIL 66. pantā un iepirkuma līgumā paredzētajos gadījumos.
82. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.


PIELIKUMĀ:

1. Pieteikums dalībai atklātā konkursā veidne;
2. Tehniskā specifikācija;
3. Finanšu piedāvājuma veidne;
4. Iepirkuma līguma projekts.

1.pielikums 
atklāta konkursa “Elektroenerģijas piegāde un 
saražotās elektroenerģijas atpirkšana” Nolikumam 
identifikācijas numurs TŪ 2026/ 12

PIETEIKUMS DALĪBAI ATKLĀTĀ KONKURSĀ

2026.gada ___. _____________

Ar šo <Pretendenta nosaukums> piesakās dalībai atklātā konkursā “Elektroenerģijas piegāde un saražotās elektroenerģijas atpirkšana”, identifikācijas Nr. TŪ 2026/12 (turpmāk – Iepirkums), un iesniedz savu piedāvājumu.

	Pretendenta Nosaukums:
	

	Reģistrācijas Nr.
	

	Juridiskā adrese:
	

	Pārstāvēttiesīgā persona:
	

	Bankas rekvizīti:
	

	Kontaktpersona (vārds, uzvārds, amats, tālruņa Nr., e-pasta adrese)
	



1. Piesakās piedalīties atklātā konkursā “Elektroenerģijas piegāde un saražotās elektroenerģijas atpirkšana”, identifikācijas numurs TŪ 2026/ 12, piekrīt visiem Nolikuma nosacījumiem un garantē Nolikuma un normatīvo aktu prasību izpildi. Nolikuma noteikumi ir skaidri un saprotami.
2. <Pretendenta nosaukums> apliecina, ka:
2.1. visa sniegtā informācija ir pilnīga un patiesa;
2.2. Pretendents nekādā veidā nav ieinteresēts nevienā citā piedāvājumā, kas iesniegts šajā konkursā;
2.3. nav tādu apstākļu, kuri liegtu tiesības piedalīties konkursā un izpildīt Nolikumā norādītās prasības;
2.4. piedāvājuma spēkā esamība līdz attiecīgā līguma noslēgšanai, bet ne ilgāk kā līdz <norādīt piedāvājuma derīguma termiņu saskaņā ar nolikuma prasībām>.
2.5. Pretendents apliecina, ka spēj nodrošināt gan elektroenerģijas piegādi, gan saražotās elektroenerģijas atpirkšanu.
2.6. Pretendents apliecina, ka cenas ir fiksētas.
2.7. Pretendents apliecina, ka ir iepazinies ar prognozētajiem apjomiem.

3. Informējam, ka mūsu uzņēmums atbilst šādam uzņēmuma statusam:
	☐	Mazais uzņēmums (nodarbinātas mazāk nekā 50 personas un gada apgrozījums un/vai gada bilance kopā nepārsniedz 10 miljonus euro)

	☐	Vidējais uzņēmums (nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro).

	☐	Lielais uzņēmums (nodarbinātas vairāk kā 250 personas un kura gada apgrozījums pārsniedz 50 miljonus euro, un/vai, kura gada bilance kopā pārsniedz 43 miljonus euro)



	Vārds, Uzvārds, 
	

	Amats, Paraksts
	

	Datums
	



2.pielikums 
atklāta konkursa “Elektroenerģijas piegāde un 
saražotās elektroenerģijas atpirkšana” Nolikumam 
identifikācijas numurs TŪ 2026/ 12
   
TEHNISKĀ SPECIFIKĀCIJA/ TEHNISKAIS PIEDĀVĀJUMS 

0. Prognozētais elektroenerģijas patēriņš 12 mēnešos ir 2419,011 MWh*. Norādītais apjoms ir informatīvs un izmantots piedāvājumu salīdzināšanai. Faktiskais elektroenerģijas patēriņš var būt lielāks vai mazāks atkarībā no Pasūtītāja vajadzībām. 
0. Prognozētais vidējais mēneša elektroenerģijas patēriņš ir 201,584 MWh*.
0. Elektroenerģijas piegādes plānotais periods ir no 2026. gada 1. oktobra līdz 2029. gada 30. septembrim. 
0. Pretendents finanšu piedāvājumā norāda:
3. fiksētu elektroenerģijas piegādes cenu EUR/MWh bez PVN; 
3. fiksētu Pasūtītāja saražotās un elektroapgādes tīklā nodotās elektroenerģijas atpirkšanas cenu EUR/MWh bez PVN.
0. Elektroenerģijas piegādes cenā jāiekļauj visas izmaksas, kas saistītas ar elektroenerģijas tirdzniecību, balansēšanu, administrēšanu un citiem pakalpojumiem, kuri nepieciešami pilnīgai iepirkuma līguma izpildei.
0. Cenā nav iekļauti sadales un pārvades sistēmas operatoru regulētie pakalpojumi, akcīzes nodoklis un PVN.
0. Piedāvātā elektroenerģijas piegādes cena un Pasūtītāja saražotās elektroenerģijas atpirkšanas cena ir fiksētas un nemainīgas visā iepirkuma līguma darbības laikā, izņemot iepirkuma līgumā un SPSIL paredzētajos gadījumos.
0. Pretendentam jābūt reģistrētam elektroenerģijas tirgotāju reģistrā vai līdz līguma noslēgšanai jāiegūst tiesības veikt elektroenerģijas tirdzniecību Latvijas Republikā saskaņā ar Elektroenerģijas tirgus likumu.
0. Elektroenerģijas tirgotājam elektroenerģijas piegādes līgumā noteiktajā kārtībā atsevišķiem Pasūtītāja objektiem elektroenerģijas piegāde jāpārtrauc vai elektroenerģija jāpiegādā jauniem Pasūtītāja objektiem, nepiemērojot par to papildu maksu.
0. Pasūtītāja objektu saraksts (Pielikums Nr. 2.2). Pasūtītājs ir tiesīgs Objektus pievienot un izslēgt.
0. Fiksētā elektroenerģijas piegādes cena un fiksētā elektroenerģijas atpirkšanas cena piemērojama arī Pasūtītāja jaunajiem objektiem, kas līguma darbības laikā tiek pievienoti līgumam.
0. Pretendentam jānodrošina Pasūtītāja elektroenerģijas ražošanas iekārtās saražotās un elektroapgādes tīklā nodotās elektroenerģijas atpirkšana atbilstoši iepirkuma līguma noteikumiem.
0. Prognozētais Pasūtītāja elektroenerģijas ražošanas iekārtās saražotās un elektroapgādes tīklā nodotās elektroenerģijas apjoms 12 mēnešos ir 90,365 MWh.
0. Pasūtītājs negarantē prognozēto elektroenerģijas patēriņa vai elektroapgādes tīklā nodotās elektroenerģijas apjomu. Prognozētie apjomi izmantoti tikai piedāvājumu salīdzināšanai.
0. Norēķini par piegādāto elektroenerģiju un Pasūtītāja elektroapgādes tīklā nodoto elektroenerģiju tiek veikti, pamatojoties uz sadales sistēmas operatora vai pārvades sistēmas operatora uzskaites datiem.
0. Pretendentam jānodrošina elektroenerģijas balansēšana un visi ar elektroenerģijas tirdzniecību saistītie pakalpojumi visā iepirkuma līguma darbības laikā.

Pretendents apliecina, ka ir iepazinies ar tehnisko specifikāciju un apliecina spēju izpildīt tehniskajā specifikācijā norādītās prasības un uzdevumus. 


	Vārds, uzvārds, amats
	

	Vieta, datums
	

	Paraksts
	




*Norādītie elektroenerģijas patēriņa un elektroenerģijas ražošanas apjomi ir prognozēti un izmantoti vienīgi piedāvājumu salīdzināšanai. Pasūtītājs negarantē konkrētu elektroenerģijas patēriņa vai saražotās elektroenerģijas apjomu.
[bookmark: 554296]
3.pielikums 
Atklāta konkursa “Elektroenerģijas piegāde un 
saražotās elektroenerģijas atpirkšana” nolikumam
Identifikācijas Nr. TŪ 2026/ 12 

FINANŠU PIEDĀVĀJUMS

Finanšu piedāvājumā norādītās cenas tiek izmantotas piedāvājumu vērtēšanai atbilstoši nolikuma noteiktajai vērtēšanas formulai. Prognozētie elektroenerģijas patēriņa un Pasūtītāja saražotās elektroenerģijas apjomi ir informatīvi un tiek izmantoti tikai piedāvājumu salīdzināšanai. Pasūtītājs negarantē konkrētu elektroenerģijas patēriņa vai elektroenerģijas atpirkšanas apjomu iepirkuma līguma darbības laikā.
Pretendenta norādītā elektroenerģijas piegādes cena un Pasūtītāja saražotās elektroenerģijas atpirkšanas cena ir fiksētas un nemainīgas visā iepirkuma līguma darbības laikā, izņemot iepirkuma līgumā un Sabiedrisko pakalpojumu sniedzēju iepirkumu likumā paredzētos gadījumus.
Pretendentam jānodrošina balansēšanas pakalpojums. Balansēšanas izmaksas ir iekļaujamas elektroenerģijas piegādes cenā.

	Nr.p.k.
	Pozīcija
	Cena EUR/MWh bez PVN

	1. 
	Fiksēta elektroenerģijas piegādes cena (C₁)
	

	2. 
	Fiksēta Pasūtītāja elektroenerģijas ražošanas iekārtās saražotās un elektroapgādes tīklā nodotās elektroenerģijas atpirkšanas cena (C₂)
	



Pretendents apliecina, ka finanšu piedāvājumā norādītās elektroenerģijas piegādes cenas un Pasūtītāja saražotās elektroenerģijas atpirkšanas cenas ir fiksētas un piemērojamas visā iepirkuma līguma darbības laikā, izņemot iepirkuma līgumā un Sabiedrisko pakalpojumu sniedzēju iepirkumu likumā paredzētos gadījumus.
	Norādītajās cenās ietvertas visas izmaksas, kas nepieciešamas elektroenerģijas tirdzniecības, balansēšanas un citu ar līguma izpildi saistīto pakalpojumu nodrošināšanai. Cenās nav iekļauti sadales sistēmas operatora un pārvades sistēmas operatora regulētie pakalpojumi, akcīzes nodoklis un pievienotās vērtības nodoklis.

Piedāvājumu salīdzināšanai izmantoti viena gada prognozētie elektroenerģijas patēriņa un elektroenerģijas atpirkšanas apjomi, jo tie nodrošina vienādu un objektīvu piedāvājumu salīdzināšanu neatkarīgi no faktiskā līguma darbības termiņa, kas nepārsniedz 36 mēnešus.

	Vārds, uzvārds, amats
	

	Vieta, datums
	

	Paraksts

4.pielikums 
atklāta konkursa “Elektroenerģijas piegāde un 
saražotās elektroenerģijas atpirkšana” Nolikumam
identifikācijas numurs TŪ 2026/ 12


	
		ELEKTROENERĢIJAS TIRDZNIECĪBAS LĪGUMS Nr. ____ (PROJEKTS)

Līguma parakstīšanas datums ir pēdējā pievienotā droša elektroniskā paraksta un tā laika zīmoga datums

SIA “TALSU ŪDENS”, reģistrācijas Nr. 49003000076 , juridiskā adrese: Raiņa iela 17, Talsi, Talsu novads, LV-3201 (turpmāk – Lietotājs), kuru uz statūtu pamata pārstāv valdes loceklis __________, un ………, reģistrācijas Nr. ………., juridiskā adrese…………………..  (turpmāk – Tirgotājs), kuru uz ….. pārstāv …..,   turpmāk kopā – Puses, bet katrs atsevišķi – Puse, pamatojoties uz atklāta konkursa “Elektroenerģijas piegāde un saražotās elektroenerģijas atpirkšana”, identifikācijas Nr. TŪ 2026/ 12 (turpmāk – Konkurss) rezultātiem, noslēdz šādu līgumu:

[bookmark: _Toc140052948]LĪGUMĀ LIETOTIE TERMINI

Līgums – šis, starp Pusēm noslēgtais līgums un visi tā pielikumi; 
Objekti – Lietotāja īpašumā un valdījumā esošie nekustamie īpašumi, kuros Tirgotājs nodrošina  elektroenerģijas tirdzniecību, saskaņā ar Līgumu un tā pielikumiem;
Elektroenerģijas tirdzniecība – elektroenerģijas tirdzniecība Lietotājam, darbības, kas saistītas ar elektroenerģijas tirdzniecību un izpildāmas saskaņā ar Līgumu, Tehnisko specifikāciju (1.pielikums) un Līguma izpildē piemērojamiem normatīvajiem aktiem;
Elektroenerģijas tirdzniecības periods – periods, kurā Tirgotājs nodrošina Lietotājam elektroenerģiju; 
PVN – pievienotās vērtības nodoklis;
Tehniskā specifikācija  – Lietotāja noteiktās elektroenerģijas piegādes tehniskās un organizatoriskās prasības, kas noteiktas Līguma 1.pielikumā;
Finanšu piedāvājums – Tirgotāja atklātā konkursā iesniegtais finanšu piedāvājums, kurā norādīta fiksēta elektroenerģijas piegādes cena EUR/MWh bez PVN un fiksēta Lietotāja saražotās un elektroapgādes tīklā nodotās elektroenerģijas atpirkšanas cena EUR/MWh bez PVN; 
Elektroenerģijas cena – Finanšu piedāvājumā norādītā fiksētā elektroenerģijas piegādes cena EUR/MWh bez PVN, kas ir nemainīga visā Līguma darbības laikā, izņemot Līgumā un SPSIL paredzētajos gadījumos. Cenā iekļautas visas elektroenerģijas tirdzniecības, balansēšanas, rēķinu sagatavošanas un administrēšanas izmaksas. Cenā nav iekļauti PVN, akcīzes nodoklis, sadales un pārvades sistēmas operatoru regulētie pakalpojumi un citi normatīvajos aktos atsevišķi piemērojamie regulētie maksājumi.
Elektroenerģijas atpirkšanas cena – Finanšu piedāvājumā norādītā fiksētā cena EUR/MWh bez PVN, par kādu Tirgotājs atpērk Lietotāja elektroenerģijas ražošanas iekārtās saražoto un elektroapgādes tīklā nodoto elektroenerģiju. Atpirkšanas cena ir nemainīga visā Līguma darbības laikā, izņemot Līgumā un SPSIL paredzētajos gadījumos.

[bookmark: _Toc140052949]LĪGUMA PRIEKŠMETS

Tirgotājs nodrošina elektroenerģijas tirdzniecību Lietotāja Objektos saskaņā ar Līgumu, Tehnisko specifikāciju, Finanšu piedāvājumu un Līguma izpildē piemērojamiem normatīvajiem aktiem.
Lietotājam plānotais nepieciešamais elektroenerģijas apjoms ir noteikts Tehniskajā specifikācijā (Līguma pielikums Nr. 1) un ir uzskatāms par prognozējamu apjomu visā Līguma darbības laikā. Lietotājs ir tiesīgs iepirkt tādu elektroenerģijas apjomu (daudzumu), kāds nepieciešams tā darbības nodrošināšanai un samazināt vai palielināt Tehniskajā specifikācijā norādīto apjomu. Tirgotājam nav tiesību pieprasīt, lai Lietotājs Līguma darbības laikā nopirktu un apmaksātu elektroenerģiju Tehniskajā specifikācijā norādītajā apjomā (daudzumā), t.sk., nemaksājot līgumsodu, neatlīdzinot zaudējumus un nepiemērojot paaugstinātus tarifus.
Tirgotājs iepērk Pasūtītāja elektroenerģijas ražošanas iekārtās (tai skaitā saules elektrostacijās) saražoto un elektroapgādes tīklā nodoto elektroenerģiju par Līgumā noteikto fiksēto atpirkšanas cenu.
Prognozētie elektroenerģijas patēriņa un Lietotāja elektroapgādes tīklā nodotās elektroenerģijas apjomi nav uzskatāmi par garantētiem Līguma apjomiem un tiek izmantoti tikai iepirkuma procedūras piedāvājumu salīdzināšanai.

[bookmark: _Toc140052950][bookmark: _Hlk234586803]Elektroenerģijas cena UN NORĒĶINU KĀRTĪBA

Līguma darbības laikā Elektroenerģijas tirdzniecības periodā Tirgotājs nodrošina elektroenerģijas tirdzniecību, un Lietotājs pērk elektroenerģiju atbilstoši Elektroenerģijas fiksētai cenai. 
Tirgotājs nav tiesīgs piemērot Lietotājam nekādas papildu komisijas maksas, administrēšanas maksas, minimālā patēriņa maksas, līguma apkalpošanas maksas vai citus maksājumus, kas nav skaidri paredzēti šajā Līgumā un Tirgotāja Finanšu piedāvājumā.
Līguma darbības laikā Elektroenerģijas cenas palielināšana nav pieļaujama. 
Elektroenerģijas atpirkšanas cena ir fiksēta un nemainīga visā Līguma darbības laikā.
Ja Līguma darbības laikā Nord Pool Latvijas cenu apgabala mēneša vidējā elektroenerģijas cena trīs secīgus kalendāra mēnešus ir vismaz par 15 % zemāka nekā Līguma noslēgšanas mēneša vidējā elektroenerģijas cena, Pasūtītājam ir tiesības rakstveidā ierosināt Līgumā noteiktās elektroenerģijas piegādes cenas pārskatīšanu. Puses 30 kalendāro dienu laikā veic pārrunas par elektroenerģijas piegādes cenas samazināšanu un, savstarpēji vienojoties, noslēdz rakstveida vienošanos, ievērojot Sabiedrisko pakalpojumu sniedzēju iepirkumu likuma 66. panta prasības.
Maksu par iepriekšējā kalendārajā mēnesī saņemto elektroenerģiju Lietotājs veic 30 (trīsdesmit) dienu laikā pēc Tirgotāja rēķina saņemšanas, naudu pārskaitot uz Tirgotāja rēķinā norādīto kredītiestādes norēķinu kontu.
Puses vienojas, ka Tirgotājs iesniedz rēķinu, nosūtot to uz Lietotāja elektroniskā pasta adresi _______@_____.lv vai tādā kārtībā, kā no 2026. gada 1. oktobra tiek veikta rēķinu iesniegšana.
Tirgotāja sagatavotajiem rēķiniem, papildus normatīvajos aktos noteiktajiem datiem, jāsatur šāda informācija:
Līguma numurs un datums; 
elektroenerģijas patērētāja skaitītāja numurs;
elektroenerģijas apjoms un mērvienība;
Elektroenerģijas cena par 1 mērvienību  par Tehniskajā specifikācijā noteikto objektu grupām un objektu adresēm;
maksa par sistēmas operatora pakalpojumiem (pārvade un sadale);
maksa par palīgpakalpojumiem;
informāciju par Pasūtītāja elektroenerģijas ražošanas iekārtās saražotās un elektroapgādes tīklā nodotās elektroenerģijas apjomu (MWh), piemēroto elektroenerģijas atpirkšanas cenu (EUR/MWh) un aprēķināto maksājumu par atpirkto elektroenerģiju (EUR);
atsevišķu norēķinu sadaļu par elektroenerģijas atpirkšanu, nodrošinot skaidru tās nodalīšanu no elektroenerģijas piegādes maksājumiem.
Ja Tirgotājs nav iekļāvis rēķinā Līguma 3.8. punktā noteikto informāciju, uzskatāms, ka Tirgotājs rēķinu nav iesniedzis. Nepieciešamo informāciju rēķinu sagatavošanai Tirgotājs pieprasa no sistēmas operatora, kura tīklam pieslēgtas Lietotāja elektroietaises.
Par rēķina samaksas dienu tiek uzskatīta diena, kad Lietotājs ir pārskaitījis naudu uz Tirgotāja Līgumā norādīto kredītiestādes norēķinu kontu. Ja termiņš iekrīt brīvdienā, tad pēdējā samaksas diena ir nākamā darba diena.
Pusēm ir saistoši visi tiesību aktos noteiktie pienākumi un tiesības, ciktāl tās nav īpaši atrunātas Līgumā.
Norēķini par Lietotāja patērēto un elektroapgādes tīklā nodoto elektroenerģiju tiek veikti, pamatojoties uz sistēmas operatora uzskaites datiem.
Tirgotājs aprēķina un izmaksā Pasūtītājam samaksu par tīklā nodoto elektroenerģiju, piemērojot Līgumā noteikto atpirkšanas cenu.
Ja Pasūtītājs rakstveidā nepieprasa atsevišķu samaksu par tīklā nodoto elektroenerģiju, Tirgotājs ir tiesīgs to ieskaitīt savstarpējos norēķinos.
Tirgotājs samaksu par Lietotāja elektroapgādes tīklā nodoto elektroenerģiju aprēķina par iepriekšējo kalendāro mēnesi un izmaksā Lietotājam vai ieskaita savstarpējo norēķinu ietvaros ne vēlāk kā 30 dienu laikā pēc attiecīgā norēķinu dokumenta sagatavošanas, pamatojoties uz sistēmas operatora uzskaites datiem.

[bookmark: _Toc140052951]ELEKTROENERĢIJAS UZSKAITE

Lietotāja patērētās elektroenerģijas un jaudas uzskaiti atbilstoši uzskaites vietās uzstādītās uzskaites sistēmas rādījumiem veic elektroenerģijas sistēmas operators, pie kura tīkla Lietotājs ir pieslēgts.
Parakstot Līgumu, Lietotājs deleģē Tirgotāju Lietotāja vārdā norēķināties ar elektroenerģijas sadales sistēmas operatoru par sistēmas operatora pakalpojumiem un palīgpakalpojumiem.
Lietotājs pilnvaro Tirgotāju informēt elektroenerģijas sadales sistēmas operatoru par 4.2. punktā ietverto deleģējumu, kā arī saņemt no elektroenerģijas sadales sistēmas operatora informāciju par sistēmas pakalpojumu līgumā noteiktajiem tarifiem elektroenerģijas sadales sistēmas operatora pakalpojumiem un palīgpakalpojumiem.
Puses vienojas, ka maksa par elektroenerģijas sadales sistēmas operatora pakalpojumiem un palīgpakalpojumiem tiek iekļauta ikmēneša rēķinā un apmaksāta saskaņā ar Līguma noteikumiem.
Puses vienojas, ka tām ir saistoši elektroenerģijas sadales sistēmas operatora sagatavotie ziņojumi, kuros norādīti uzskaites sistēmas rādījumi un citi ar elektroenerģijas uzskaiti saistītie dati, un Tirgotājs šo informāciju un datus izmantos, izrakstot Lietotājam attiecīgu rēķinu.
Lietotājs apņemas stingri ievērot normatīvajos aktos noteiktās prasības attiecībā uz mēraparātu verificēšanu un atbilstības novērtēšanu, kā arī mēraparātu plombu uzstādīšanu un saglabāšanu.

[bookmark: _Toc140052952]TIRGOTĀJA PIENĀKUMI UN TIESĪBAS

Tirgotāja pienākumi:
ne vēlāk kā līdz iepriekšējā mēneša 9. (devītajam) datumam informēt elektroenerģijas sistēmas operatoru par noslēgto elektroenerģijas piegādes līgumu;
visā Līguma spēkā esamības laikā nodrošināt spēkā esošu līgumu ar elektroenerģijas sistēmas operatoru, kura tīklam ir pieslēgtas Lietotāja elektroietaises, un balansēšanas līgumu ar pārvades sistēmas operatoru;
Tirgotājs visā Līguma darbības laikā nodrošina atbilstību Elektroenerģijas tirgus likuma un Ministru kabineta noteikumu Nr.635 prasībām;
sniegt elektroenerģijas piegādi par Līgumā noteikto Elektroenerģijas cenu;
Tirgotājs sagatavo un iesniedz rēķinu atbilstoši Latvijas Republikā spēkā esošajai e-rēķinu aprites kārtībai, nosūtot to uz Lietotāja oficiālo elektronisko adresi vai e-pasta adresi _____@talsuudens.lv, ja normatīvie akti pieļauj šādu rēķina iesniegšanas veidu;
Lietotāja vārdā norēķināties ar elektroenerģijas sadales sistēmas operatoru par elektroenerģijas sadales sistēmas operatora pakalpojumiem un palīgpakalpojumiem;
atjaunot elektroenerģijas piegādi normatīvajos aktos noteiktajā kārtībā un termiņā pēc tam, kad Tirgotājs pilnā apmērā saņēmis samaksu par piegādāto elektroenerģiju, ja piegāde  tikusi pārtraukta Līguma 5.2.2. apakšpunktā noteiktajā gadījumā;
nodrošināt Lietotājam iespēju iepirkt tādu elektroenerģijas apjomu (daudzumu), kāds nepieciešams Lietotāja darbības nodrošināšanai, pēc nepieciešamības arī samazinot vai palielinot Tehniskajā uzdevumā norādīto prognozēto apjomu;
Lietotāja vārdā 5 (piecu) darba dienu laikā no Līguma 6.2.3. punktā minētā paziņojuma saņemšanas veikt attiecīgas izmaiņas, klientu/tirgotāju portālā www.e-st.lv (turpmāk – Portāls) vai gadījumā, ja Lietotājs ir pieslēgts pie cita sadales sistēmas operatora, kas neizmanto Portālu, rakstveidā paziņojot sadales sistēmas operatoram par objekta dzēšanu no Tehniskajā specifikācijā  norādītā Objektu saraksta;
Lietotāja vārdā papildināt Objektu sarakstu, veicot izmaiņas Portālā līdz iepriekšējā mēneša 9. (devītajam) datumam vai gadījumā, ja Lietotājs ir pieslēgts pie cita sadales sistēmas operatora, kas neizmanto Portālu, rakstveidā paziņojot sadales sistēmas operatoram par jauna objekta iekļaušanu Līguma pielikumā Nr. 2 norādītajā Objektu sarakstā līdz iepriekšējā mēneša 10. (desmitajam) datumam. 
Tirgotājs nodrošina:
balansēšanas pakalpojumus saskaņā ar elektroenerģijas tirgu regulējošajiem normatīvajiem aktiem;
datu apmaiņu ar elektroenerģijas sistēmas operatoru par elektroenerģijas piegādi un uzskaiti;
Lietotāja saražotās un elektroapgādes tīklā nodotās elektroenerģijas uzskaiti un datu nodošanu norēķinu veikšanai;
norēķinus par Lietotāja saražoto un elektroapgādes tīklā nodoto elektroenerģiju, piemērojot Līgumā noteikto elektroenerģijas atpirkšanas cenu.
Tirgotāja tiesības:
izrakstīt rēķinu Lietotājam pēc iepriekšējo 12 (divpadsmit) mēnešu vidējā patēriņa, gadījumā, ja Tirgotājs savlaicīgi nesaņem komercuzskaites mēraparātu rādījumus un tajā vainojams Lietotājs;
pilnīgi vai daļēji pārtraukt elektroenerģijas piegādi, ja Lietotājs pēc Tirgotāja nosūtīta brīdinājuma par rēķina apmaksas kavējumu, nav veicis rēķinu apmaksu 15 (piecpadsmit) darba dienu laikā pēc brīdinājuma saņemšanas dienas.
Tirgotājs visā Līguma darbības laikā nodrošina tiesības veikt elektroenerģijas tirdzniecību Latvijas Republikā un nekavējoties informē Lietotāju, ja šīs tiesības tiek apturētas, ierobežotas vai zaudētas.

[bookmark: _Toc140052953]LIETOTĀJA PIENĀKUMI UN TIESĪBAS

Lietotāja pienākums ir organizēt savu elektroiekārtu un elektroietaišu kvalificētu apkalpošanu un nodrošināt to tehnisko stāvokli atbilstoši normatīvajiem aktiem, kas nosaka elektroietaišu tehniskās ekspluatācijas un drošības tehnikas prasības.
Lietotāja tiesības:
saņemt no Tirgotāja elektroenerģiju nepārtraukti visā Līguma spēkā esamības laikā;
Līguma darbības laikā, vienpusēji grozīt Lietotāja Objektu sarakstu, pievienojot jaunus objektus vai arī objektus no tā izslēdzot. Pievienojot jaunu objektu, tiek saglabāta Līgumā noteiktā Elektroenerģijas cena. Objektu pievienošana vai izslēgšana tiek veikta bez papildu maksas.
samazināt Lietotāja Objektu sarakstā norādīto Objektu skaitu un atteikties no elektroenerģijas konkrētā Objektā, ja Lietotājam vairs nav nepieciešama elektroenerģija  konkrētā Objektā, tai skaitā, ja kāds no Objektiem vairs neatrodas Lietotāja īpašumā/valdījumā. Lietotājs vienpusēji  izslēdz objektu no Līguma pielikumā Nr. 2 norādīto Objektu saraksta, rakstveidā paziņojot par to Tirgotājam 5 (piecas) darba dienas iepriekš. Minētais rakstveida paziņojums kļūst par Līguma neatņemamu sastāvdaļu; 
papildināt Objektu sarakstu ar jaunu objektu, kurā ir nepieciešams piegādāt elektroenerģiju, rakstveidā paziņojot par to Tirgotājam normatīvajos aktos noteiktā kārtībā. Minētais rakstveida paziņojums kļūst par Līguma neatņemamu sastāvdaļu.

[bookmark: _Toc140052954]PUŠU ATBILDĪBA

Puses ir savstarpēji atbildīgas par līgumsaistību neizpildi vai nepienācīgu izpildi, kā arī atbild par otrai Pusei šajā sakarā radušos tiešo zaudējumu, izņemot negūtās peļņas, atlīdzināšanu.
Rēķina apmaksas kavējuma gadījumā Lietotājs maksā Tirgotājam nokavējuma procentus par maksājuma kavējumu 0,1 % (nulle komats viena procenti) apmērā no Līgumā norādītajā termiņā nesamaksātās rēķina summas, par katru kavējuma dienu. Nokavējuma procentu samaksas termiņš – 10 (desmit) darba dienu laikā no Tirgotāja rēķina saņemšanas brīža.
Ja elektroenerģijas piegāde ir traucēta vai pilnībā pārtraukta Tirgotāja darbības vai bezdarbības dēļ, un Tirgotājs par to nav rakstiski brīdinājis Lietotāju, Lietotājam ir tiesības prasīt Tirgotājam līgumsodu par katru elektroenerģijas piegādes pārtraukuma stundu 0,3 % (nulle komats trīs procenti) apmērā no maksas, kas norādīta rēķinā, par piegādāto elektroenerģiju attiecīgajā objektā iepriekšējā mēnesī, bet ne vairāk kā 10 % no minētās maksas. Līgumsoda samaksas termiņš – 10 (desmit) darba dienu laikā no Lietotāja rēķina saņemšanas brīža.
Tirgotājs nav atbildīgs par Līguma saistību neizpili, ja tam nav iespējams piegādāt elektroenerģiju tādēļ, ka Lietotājam nav spēkā esoša sistēmas pakalpojumu līguma vai elektroenerģijas sadales sistēmas operators nesniedz Lietotājam sistēmas pakalpojumus no Tirgotāja neatkarīgu iemeslu dēļ.
Ja Tirgotājs nepilda Līgumā noteiktās saistības vai bez tiesiska pamata vienpusēji atkāpjas no Līguma pirms Elektroenerģijas piegādes perioda beigām, kā rezultātā Lietotājam nav iespējams saņemt elektroenerģiju Elektroenerģijas piegādes periodā un par Līgumā noteikto Elektroenerģijas cenu, Tirgotājs apņemas segt Lietotājam radušos tiešos izdevumus un zaudējumus, kas Lietotājam radušies iepērkot elektroenerģiju no cita elektroenerģijas tirgotāja, tostarp, iepērkot elektroenerģiju pēdējās garantētās piegādes ietvaros.
Līgumsoda vai nokavējuma procentu samaksa neatbrīvo Puses no Līguma saistību pilnīgas izpildes un izdevumu un/vai zaudējumu atlīdzināšanas pienākuma.

[bookmark: _Toc140052955]FIZISKO PERSONU DATU AIZSARDZĪBA

Ja Puses apstrādā no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību un uz Pusēm attiecināmo juridisku pienākumu izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu.
Puses apņemas veikt normatīvajos aktos noteiktos fizisko personu datu aizsardzības pasākumus, kā arī pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma saistību vai normatīvajos aktos noteikto juridisko pienākumu izpildei.
Puses apņemas bez iepriekšējas saskaņošanas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
Ja saskaņā ar normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien normatīvie akti to neaizliedz.
Lietotāja kontaktinformācija fizisko personu datu aizsardzības jautājumos: e-pasts raivis@grubesbirojs.lv.

[bookmark: _Toc140052956]LĪGUMA SPĒKĀ STĀŠANĀS UN TĀ IZBEIGŠANA

Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
Līgums stājas spēkā ar tā abpusēju parakstīšanu un ir spēkā līdz Pušu saistību pilnīgai izpildei. Elektroenerģijas tirdzniecības periods ir no 2026. gada 1. oktobra līdz 2029. gada 30. septembrim.
[bookmark: _Hlk518490701]Līgums var tikt izbeigts pirms termiņa jebkurā brīdī, Pusēm par to rakstiski vienojoties, vai vienpusēji Līgumā noteiktajā kārtībā.
Lietotājam ir tiesības vienpusēji atkāpties no Līguma, par to rakstiski paziņojot Tirgotājam un neatlīdzinot tādējādi radušos zaudējumus, ja:
atkārtoti (otrreiz) konstatēti Līguma 7.3. punktā minētie Līguma noteikumu pārkāpumi un Lietotājs ir piemērojis līgumsodu;
Tirgotājam ir uzsākts maksātnespējas vai likvidācijas process, uzsākts tiesiskās aizsardzības vai ārpustiesas tiesiskās aizsardzības process;
Tirgotāja darbība ir izbeigta vai pārtraukta, ir apturēta tā saimnieciskā darbība;
Tirgotājs ir zaudējis tiesības nodrošināt elektroenerģijas piegādi;
Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
Tirgotājs,  tā apakšuzņēmēji vai personas, uz kuras spējām Tirgotājs balstās, ar kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Tirgotāju ir atbrīvojusi no naudas soda vai samazinājusi naudas sodu;
Lietotāja rīcībā ir informācija, ar kuru ir pierādāms, ka Tirgotājs, tā apakšuzņēmēji vai personas, uz kuras spējām Tirgotājs balstās, ir vienojies ar citiem piegādātājiem, un šāda vienošanās ir vērsta uz konkurences kavēšanu, ierobežošanu vai deformēšanu konkrētajā iepirkuma procedūrā. Informācija, kas pierāda minēto, pēc Lietotāja ieskata var būt arī spēkā stājies kompetentas institūcijas lēmums vai tiesas spriedums;
Tirgotājs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju un uzņēmēju parēju, un šis uzņēmējs neatbilst Sabiedrisko pakalpojumu sniedzēju iepirkumu likuma 66. panta trešās daļas 4. punktā noteiktajam;
Tirgotājs neievēro Lietotāja norādījumus vai arī nepilda kādas Līgumā noteiktās saistības vai pienākumus un, ja Tirgotājs šādu neizpildi nav novērsis 5 (piecu) darba dienu laikā pēc attiecīga rakstiska Lietotāja paziņojuma nosūtīšanas.
Tirgotājam ir tiesības vienpusēji atkāpties no Līguma, par to rakstiski paziņojot Lietotājam un neatlīdzinot tādējādi radušos zaudējumus, ja:
Lietotājam ir uzsākts maksātnespējas vai likvidācijas process, uzsākts tiesiskās aizsardzības vai ārpustiesas tiesiskās aizsardzības process;
Lietotāja darbība ir izbeigta vai pārtraukta, ir apturēta tā saimnieciskā darbība;
Līgumu nav iespējams izpildīt tādēļ, ka Līguma izpildes laikā Lietotājam ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
Ministru kabineta 2023. gada 7. novembra noteikumu Nr. 635 “Elektroenerģijas tirdzniecības un lietošanas noteikumi” 78. punktā noteiktajos gadījumos;
Lietotājs Līguma darbības laikā atkārtoti ir kavējis ikmēneša maksājumus par vismaz 10 (desmit) dienām, un šāda saistību neizpilde turpinās 21 (divdesmit vienu) dienu pēc tam, kad Tirgotājs par to rakstiski brīdinājis Lietotāju.
Tirgotājam ir tiesības vienpusēji atkāpties no Līguma tikai Līgumā un normatīvajos aktos tieši paredzētajos gadījumos.  

[bookmark: _Toc140052957] KONFIDENCIALITĀTE

Tirgotājs apņemas ievērot konfidencialitāti, tai skaitā:
nodrošināt Līgumā minētās informācijas neizpaušanu, tai skaitā, no trešo personu puses, kas piedalās vai ir iesaistītas Līguma izpildē;
aizsargāt, neizplatīt un bez Lietotāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Lietotāja darbību, kas kļuvusi Tirgotājam pieejama Līguma izpildes gaitā;
Tirgotājam bez Lietotāja rakstveida piekrišanas ir aizliegts publiskot vai jebkādā citā veidā trešajām personām, tai skaitā, plašsaziņas līdzekļiem, sniegt informāciju vai paust viedokli par Līguma izpildes gaitu. Tirgotājs nodrošina, ka tā darbinieki ievēro un izpilda minēto nosacījumu.
Lietotājs apņemas ievērot konfidencialitāti  un bez Tirgotāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Tirgotājs ir noteicis kā komercnoslēpumu un attiecīgi par to pirms Līguma noslēgšanas ir informējis Lietotāju. Jebkurā gadījumā Tirgotājs nevar noteikt par komercnoslēpumu Līguma priekšmetu un tā izpildes rezultātu.
Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš.

[bookmark: _Toc140052958]NEPĀRVARAMA VARA

Puses ir atbrīvotas no atbildības par daļēju vai pilnīgu Līguma saistību nepildīšanu, ja saistību neizpilde ir radusies ārkārtēja rakstura apstākļu un nepārvaramas varas notikuma rezultātā, kura darbība sākusies pēc Līguma noslēgšanas, un kuru Puses nevarēja iepriekš paredzēt un novērst. Pie šādiem apstākļiem pieskaitāmi: ugunsnelaime, kara darbība, vispārēja avārija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas nepakļaujas Pušu kontrolei un neiekļaujas to ietekmes robežās. Kompetentu iestāžu noteiktie termiņi vai to pagarinājumi jebkura lēmuma pieņemšanai vai faktiskai rīcībai.
Pusei, kura atsaucas uz nepārvaramu, ārkārtēja rakstura apstākļu darbību, 3 (trīs) dienu laikā rakstiski jāpaziņo otrai Pusei par šādiem apstākļiem un to cēloņiem, norādot iespējamo saistību izpildes termiņu.
Ja šādi apstākļi skar Tirgotāju, un Lietotājs rakstiski nav norādījis savādāk, Tirgotājam ir jāturpina pildīt Līguma saistības tik ilgi, cik tas ir praktiski saprātīgi, un jāmeklē saprātīgus alternatīvus veidus, kā nodrošināt Līguma saistību izpildi tādā mērā, kādā to nav ierobežojusi nepārvarama vara.
Ja nepārvaramu, ārkārtēja rakstura apstākļu dēļ Līguma izpilde kavējas ilgāk par 90 (deviņdesmit) dienām, ikvienai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otra zaudējumu atlīdzību.

STRĪDU IZSKATĪŠANAS KĀRTĪBA

Visi strīdi, kas rodas šī Līguma sakarā, vispirms tiek risināti Pušu savstarpējās sarunās. Ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikas normatīvos aktus.
Ja sakarā ar Līgumu vai tā izpildi, kāda no Pusēm ir iesniegusi prasību tiesā, tas nav pamats Tirgotājam pārtraukt elektroenerģijas piegādi, kā arī Lietotājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot, ja šāda Līguma izpildes pārtraukšana vai maksājuma aizturēšana noteikta Līgumā.

[bookmark: _Toc140052960]KONTAKTPERSONAS

Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses nosaka šādas kontaktpersonas:
Lietotāja kontaktpersona ________, tel. _______, e-pasta adrese: ___________@talsuudens.lv. Lietotāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos jautājumus, organizēt un kontrolēt Līguma izpildes gaitu, tai skaitā, bet ne tikai veikt komunikāciju starp Lietotāju un Tirgotāju, pieprasīt no Tirgotāja informāciju, sniegt informāciju Tirgotājam, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, samazināt Objektu sarakstā iekļauto Objektu skaitu vai pievienot jaunus Objektus, veicot attiecīgas izmaiņas Portālā, parakstīt paziņojumus par jaunu Objektu iekļaušanu vai Objektu izslēgšanu no Objektu saraksta, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līguma summu un/vai Līguma termiņu;
Tirgotāja kontaktpersona _______, tel. _______, e-pasta adrese: _____@__.lv. Tirgotāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos jautājumus, organizēt un kontrolēt Līguma izpildes gaitu, tai skaitā, bet ne tikai veikt komunikāciju starp Lietotāju un Tirgotāju, pieprasīt no Lietotāja informāciju, sniegt informāciju Lietotājam, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līguma summu un/vai Līguma termiņu. 

[bookmark: _Toc140052961]CITI NOTEIKUMI

Jebkuri grozījumi vai papildinājumi Līgumā izdarāmi rakstveidā, ievērojot SPSIL 66. pantā noteiktos iepirkuma līguma grozījumu ierobežojumus, un tie kļūst par Līguma neatņemamu sastāvdaļu pēc abpusējas parakstīšanas. 
Puses var nomainīt Līgumā norādītās kontaktpersonas, par to rakstiski informējot otru Pusi 3 (trīs) darba dienas iepriekš. Šādā gadījumā nav nepieciešams veikt grozījumus Līgumā. Tirgotājs, sūtot šo paziņojumu Lietotāja kontaktpersonai, papildus tos nosūta arī uz elektroniskā pasta adresi info@talsuudens.lv.
Visi paziņojumi Līguma sakarā izdarāmi rakstiski un nosūtāmi otrai Pusei uz Līguma 15. nodaļā norādīto elektroniskā pasta adresi, E-adresi vai pa pastu. Elektroniskajā pastā nosūtītajām vēstulēm jābūt parakstītām ar drošu elektronisko parakstu un jāsatur laika zīmogs atbilstoši normatīvo aktu prasībām. Elektroniskā pasta paziņojumi, kas nosūtīti uz Līguma kontaktpersonu elektroniskā pasta adresēm, domāti vienīgi saziņas ērtībai un nav uzskatāmi par pienācīgi veiktu, oficiālu paziņojumu.
Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
Ja kādai no Pusēm tiek mainīts juridiskais statuss, kādi Līgumā minētie rekvizīti, tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei. Ja Puse neizpilda šī Līguma punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā Līguma punktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem un to rekvizītiem.
Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
Ja kāds no Līgumā vai tā pielikumos norādītajiem normatīvajiem aktiem zaudē spēku un tiek izdots jauns normatīvais akts, kurš reglamentē tos pašus jautājumus, kurus spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
Līguma izpildes ietvaros, Pusēm savstarpēji apmainoties ar Pušu kontaktpersonu identificējošo informāciju un kontaktinformācijas informāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
Puses apņemas veikt visus nepieciešamos pasākumus, lai novērstu koruptīvas darbības. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Lietotāja e-pasta adresi info@talsuudens.lv.
Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām, izņemot Sabiedrisko pakalpojumu sniedzēju iepirkumu likuma 66. panta trešās daļas 4. punktā noteiktajos gadījumos, ar nosacījumu, ja tiek saņemta otras Puses rakstveida piekrišana, ja šāda tiesību vai saistību nodošana ir pieļaujama saskaņā ar SPSIL un nemaina Līguma vispārējo raksturu.
Līgums sagatavots elektroniska dokumenta veidā un parakstīts ar drošu elektronisko parakstu.
Līgumam tā noslēgšanas brīdī tiek pievienoti šādi pielikumi, kuri ir tā neatņemama sastāvdaļa:
1. pielikums - Tehniskā specifikācija uz … lp.;
2. pielikums - Pasūtītāja objektu saraksts uz … lp.;
3. pielikums - Finanšu piedāvājums uz … lp.;
4. pielikums – Elektroenerģijas ražošanas objektu saraksts uz … lp.

